Rikunarita-ORG/Wikinium huggingface dataset:
# Támil ñe'ẽ

| Támil ñe'ẽ |
| --- |
| **Yvy henda oĩva:** | India, Sri Lánka, Singapur |
| **Tetãnguéra:** | — |
| **Máva oñe'ẽva:** | Haimete 68.000.000 |
| **Te'ýi reñói:** | — |
| **Aty'i:** | — |
| **ISO 639-1** | ta |
| **ISO 639-2** | tam |
| **ISO 639-3** | tam |
| Támil ñe'ẽ renda. |
|

 |

**Tamil** térã **támil** (தமிழ் *támiḻ*) ha'e peteĩva ñe'ẽ dravídika rehegua ko'agãiterupi iñasãivéva oparupiete, telugu ñe'ẽ ndive, kanares ha malavar ñe'ẽ.

Ñe'ẽ ñemoñare dravídika apytépe, tamil ha'e ojoguavéva malavar-pe, sa ro'y IX Kirito rire-pe ha'e rupi mokõivéva ñe'ẽnunga oúva peteĩ ñe'ẽguinte, iñe'ẽharakuérape oñembohérava'ekue tamil; tamil ha malavar ndojeíriva'ekue ojoehegui sa ro'y XIII térã XIV-rupi peve.

Tamil ojeiporuháicha peteĩ tekoñomoirũme ojoavy tuicha ojoapytépe, upéicha rupi, py'ỹinte, ikatu jaikuaa iñe'ẽ rupive mba'e ñemoñaréguipa ou. Tamil oguereko mbohapy ñe'ẽrekóichagua ojeiporuvéva: ñe'ẽ haipyre ymaguaréva (caṅkattamiḻ), ñe'ẽ haipyre ko'ágãgua (centamil), ha ñe'ẽ ágãgua ikate'ỹva peichareigua (kotuntamil). Ojeiporu haguã peteĩva ojeiporavo mba'éicha javépa oñeikotevẽ, jepérõ sapy'ánte ondojopyty porãitéi oiporúva ko'ã ñe'ẽichagua apytépe.

India retãme, ojeiporúva peichareigua (kotuntamil) oñemohendapýma ohóvo ha ha'e ñe'ẽ jajuhúva ta'angamýi, ñoha'ãnga, ta'angambyry ha pukoépe. Sri Lánka-pe, ñe'ẽ hendapýva ko'agãgua oñemohenda Jaffna ñe'ẽnungáre. Ijeiporu opaichaguápe, tamil haipyréva ojeiporu hetaiterei hendápe: he'iháicha peteĩ tembiapokue 2001-peguare, oĩva'ekue 1.863 kuatiañe'ẽ marandu myasãiha oñeguenohẽva tamil-pe.

Tamil ha'e peteĩ ñe'ẽ hembiasakue hetáva ñe'ẽporãhaipyrépe hetavéva 2.000 arýgui ha ha'eva'ekue India-gua ñe'ẽ tenonderãite ojehechakuaáva ñe'ẽ ymaguaréicha, ary 2004-pe.

| 0 | 1 | 2 | 3 | 4 | 5 | 6 | 7 | 8 | 9 | 10 | 100 | 1000 |
| --- | --- | --- | --- | --- | --- | --- | --- | --- | --- | --- | --- | --- |
| ௦ | ௧ | ௨ | ௩ | ௪ | ௫ | ௬ | ௭ | ௮ | ௯ | ௰ | ௱ | ௲ |

Támil jehai:

> ஆசிரியர் வகுப்புக்குள் நுழைந்தார்.
>
>
>
> அவர் உள்ளே நுளைந்தவுடன் மாணவர்கள் எழுந்தனர்.
>
> வளவன் மட்டும் தன் அருகில் நின்று கொண்டிருந்த மாணவி கனிமொழியுடன் பேசிக் கொண்டிருந்தான்.
>
>
>
> நான் அவனை எச்சரித்தேன்.
>
>

Mba'éichapa oñemoñe'ẽ va'erã:

> Āciriyar vakuppukkuḷ nuḻaintār.
>
>
>
> Avar uḷḷē nuḻaintavuṭaṉ māṇavarkaḷ eḻunkaṉar.
>
> Vaḷavaṉ maṭṭum taṉ arukil niṉṟu koṇṭirunta māṇavi kaṉimoḻiyuṭaṉ pēcik koṇṭiruntāṉ.
>
>
>
> Nāṉ avaṉai eccarittēṉ.
>
>

Jehasa avañe'ẽme:

> Mbo'ehára oike mbo'erendápe.
>
>
>
> Oike vove, umi temimbo'e oñembo'y.
>
> Valen mante oñe'ẽ hína Kanimozhi ndive, oñembo'ýva hese.
>
>
>
> Che ha'e chupe.
>
>

## Mandu'apy

## Joaju

* Wikimedia Commons oguereko ta'ãnga **Támil ñe'ẽ** rehegua Commons.
* Biswas, Sailendra. Samsada Bangala abhidhana.
# Kiríkete

Kiríkete ñembosarai.
**Kiríkete** (Ingleñe'ẽgui: *cricket*) ha'e peteĩ jetepyso oha'ãhápe mokõi aty, peteĩteĩ orekóva 11 ha'ãhára, ombota hikuái peteĩ apu'apopo oipurúvo peteĩ yvyra héra váte, oha'ã va'erã hikuái peteĩ korapy ijapu'ávape, kapi'ipégui ijaho'íva, orekóva ijapytépe peteĩ irundykejoja ojeheróva *pitch*. Ko jetepyso heñói amo Ingyatérra vore ñembyguápe, Ára Mbytegua jave, ha upe guive oñemoherakuã umi tetã oĩva Tetãnguéra Ñembojoajúpe, tuichaitépe Pakitã ha Índia-pe.

## Joajuha

* Wikimedia Commons oguereko ta'ãnga **Kiríkete** rehegua Commons.